[{"text_idx": "#000003", "text": "Rakvere teatris esietendub hooaja esimene uuslavastus"}, {"text_idx": "#000005", "text": "Rakvere teatri suures saalis esietendub laupa\u0308eval, 5. septembril kell 19 Selma Lagerlo\u0308fi romaanil po\u0303hinev \"Charlotte Lo\u0308wensko\u0308ld\", mille lavastab Urmas Lennuk."}, {"text_idx": "#000007", "text": "Ta lisas, et on piisavalt vana, et teha mo\u0303ningaid asju nii nagu su\u0308da u\u0308tleb. \"Need on u\u0308le hulga aja proovid, kus ma pu\u0308u\u0308dsin taandada end lavastajast rohkem na\u0308itejuhiks ja na\u0308itlejad on osanud seda positiivselt a\u0308ra kasutada.\""}, {"text_idx": "#000009", "text": "\"Charlotte Lo\u0308wensko\u0308ld\" on po\u0303hjamaine armastuslugu, mille kesksed teemad on au, uhkus, va\u0308a\u0308rikus, eneseohverdus ning o\u0303ilsameelsus. Peategelane Charlotte on pu\u0308hendanud oma armastuse pastor Karlile, otsib aga Jumala to\u0303de. Noored la\u0308hevad tu\u0308lli ning Karl lubab kihluda esimese vastutulijaga, mida ta ka teeb. Kuigi Charlotte leiab elus oma o\u0303nne, ja\u0308a\u0308b teda kummitama noorpo\u0303lvearmastuse saatus."}, {"text_idx": "#000010", "text": "Peategelast kehastav Natali Va\u0308li on proovidest, lavast ja etendustest eemal olnud ta\u0308pselt kaks aastat. \"Vo\u0303tsin selle loo vastu tundmata romaani, mida siis peagi pa\u0308rast jah-so\u0303na lugema to\u0303ttasin. Juba romaani lugedes tundsin mitmeid tuttavaid teemasid.\""}, {"text_idx": "#000011", "text": "Proovid, lavastaja, partnerid, tekstide mo\u0303tted ja alltekstid on tema so\u0303nul toonud u\u0308les paljusid erinevaid mo\u0303tteid ja emotsioone, mida on vaja olnud la\u0308bi mo\u0303elda vo\u0303i tunda."}, {"text_idx": "#000012", "text": "\"See on va\u0308ikest viisi minu teraapiline lugu. Veidi tervendava mo\u0303juga. Lavaga taaskohtumiseks ei oskaks ma valida paremat teemat, lavastajat ja truppi,\" kirjeldas Va\u0308li."}, {"text_idx": "#000013", "text": "Lavastuse kunstniku Liina Undi so\u0303nul hakkasid nad Urmas Lennukiga sellest lavastusest ra\u0308a\u0308kima umbes aasta tagasi. \"Esimese asjana u\u0308tles ta veidi eneseirooniliselt muiates, et see lugu puudutab vanamoodsaid teemasid, nagu inimese sisemine au ja va\u0308a\u0308rikus.\""}, {"text_idx": "#000015", "text": "Liina Undile on see teistkordne koosto\u0308o\u0308 Rakvere teatriga. \"Mulle va\u0308ga meeldib Rakvere teatri inimeste julgus katsetada. Ma imetlen seda esimesest proovist alates na\u0308itlejate juures, kes on valmis iga mo\u0303tte vo\u0303i naerupahvakuga kaasa minema ning esimesest kavandite tutvustamisest tehnilisele meeskonnale, kes noogutasid vaikides ja u\u0308tlesid, et \"saab ku\u0308ll\".\""}, {"text_idx": "#000016", "text": "Ehkki lava- ja kostu\u0308u\u0308mikujundus on na\u0308iliselt lihtsad, on siin ku\u0308llalt detaile, mis no\u0303uavad nuputamist, olgu selleks maalingute tehnika, uste mehhanism vo\u0303i ajaloolised lo\u0303iked."}, {"text_idx": "#000018", "text": "Lo\u0308wensko\u0308ldide saagat on nimetatud Selma Lagerlo\u0308fi luigelauluks, mille ta lo\u0303petas ku\u0308mmekond aastat enne surma. Lagerlo\u0308f on kirjanikuna eriline ka selle poolest, et 1909. aastal pa\u0308lvis ta esimese naisena Nobeli kirjanduspreemia. Tema tuntumad teosed Eestis on \"Go\u0308sta Berlingi saaga\" ning \"Nils Holgerssoni imeline teekond la\u0308bi Rootsi\"."}, {"text_idx": "#000022", "text": "Otseu\u0308lekanne tulemas: avalik debatt Eesti akadeemilise muusikahariduse va\u0308ljakutsetest"}, {"text_idx": "#000025", "text": "Laura Kalle: teater ei peaks ainult paitama"}, {"text_idx": "#000026", "text": "Rein Pakk: ootan head kodumaist melodraamat"}, {"text_idx": "#000032", "text": "Holger Marjamaa: pean igal kontserdil end publikule ta\u0308ielikult avama"}, {"text_idx": "#000034", "text": "Ave To\u0308lpt ja\u0308tkab Music Estonia juhtimist"}, {"text_idx": "#000037", "text": "Mehhikos eesti kunstnike na\u0308ituse avanud kuraator: olen Eestis olles nii palju o\u0303ppinud"}, {"text_idx": "#000038", "text": "Stsenaristide u\u0308hendus jo\u0303udis Hollywoodis suurte stuudiotega kokkuleppele"}, {"text_idx": "#000040", "text": "Filmiajakirjanik Hollywoodi streigist: mo\u0303ned suuremad filmid on edasi lu\u0308kkunud"}, {"text_idx": "#000041", "text": "Eesti animafilmide muusika sai kogumiku \"Anima pop\""}, {"text_idx": "#000045", "text": "Teatri- ja muusikamuuseumi kogud kolitakse tuleval aastal Maarjama\u0308ele"}, {"text_idx": "#000046", "text": "Rannarootsi muuseumi na\u0308itusel saab na\u0308ha nii Eesti kui ka va\u0308lismaa ka\u0308bisid"}, {"text_idx": "#000050", "text": "U\u0308levaade. Aasta parimad lood 2022"}]